Document ID: 32000R0188

KOMISSION ASETUS (EY) N:o 188/2000,
annettu 26 päivänä tammikuuta 2000,
Marokosta tuotavia tomaatteja koskevan tuontitodistusjärjestelmän käyttöön ottamisesta annetun asetuksen (EY) N:o 2767/1999 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Marokosta peräisin olevien ja sieltä tulevien tomaattien ja kesäkurpitsojen tuontia koskevasta järjestelystä Euroopan yhteisön ja Marokon kuningaskunnan kirjeenvaihtona tehdyn sopimuksen hyväksymisestä 19 päivänä joulukuuta 1994 tehdyn neuvoston päätöksen 95/35/EY(1) ja erityisesti sen 3 artiklan,
sekä katsoo seuraavaa:
1) Komission asetuksessa (EY) N:o 2767/1999(2) otetaan käyttöön CN-koodiin 0702 00 00 kuuluvia Marokosta peräisin olevia ja sieltä tulevia tuoreita tomaatteja koskeva tuontitodistusjärjestelmä.
2) Komissio voi kumota edellä mainitun tuontitodistusjärjestelmän niiden neuvottelujen seurauksena, jotka käytiin Marokon ja Euroopan yhteisön välillä mainitun kirjeenvaihtona tehdyn sopimuksen 4 kohdan viimeisen alakohdan mukaisesti ja ottaen huomioon erityisesti järjestelmän, jolla taataan, että Marokosta yhteisöön vietävien tomaattien kokonaismäärä ei 1 päivän marraskuuta 1999 ja 31 päivän maaliskuuta 2000 välisenä aikana ole suurempi kuin 145676 tonnia.
3) Tätä asetusta olisi nykyisen kaupankäynnin helpottamiseksi sovellettava sen julkaisupäivästä alkaen, ja olisi annettava säännökset, joiden nojalla asetuksen (EY) N:o 2767/1999 2 artiklan 2 kohdassa tarkoitettu vakuus voidaan vapauttaa niiden määrien osalta, joita ei ole merkitty todistuksiin ennen tämän asetuksen voimaantuloa.
4) Hedelmien ja vihannesten hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Kumotaan asetus (EY) N:o 2767/1999.
2. Asianomaisen pyynnöstä asetuksen (EY) N:o 2767/1999 mukaisesti annetut tuontitodistukset peruutetaan niiden määrien osalta, joita ei ole merkitty todistuksiin ennen tämän asetuksen voimaantuloa. Näitä määriä koskeva vakuus vapautetaan.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 2000.

Labels: 3
17
18